OpenLLM-France/wikimedia huggingface dataset:
# Legió III Iulia Alpina

La legió III Iulia Alpina v a ser una legió romana que es menciona a la Notitia Dignitatum, un document de l'Imperi Romà procedent de la Cancelleria Reial que dona detalls de l'administració de l'Imperi, tant de la cort com a nivell provincial. Està datat cap a l'any 400.
Estava destinada, com la II Iulia Alpina i la I Iulia Alpina a la defensa de la regió dels Alps Cotians. No se sap del cert qui va formar aquesta legió. La podria haver fundat, pel que es pot deduir del cognomen, Flavi Juli Crisp, fill de Constantí I el Gran, o potser Flavi Juli Constant, emperador entre l'any 337 i el 350.

## Referències

* ↑ Lendering, Jona. «Legio III Iulia Alpina». Livius.org. [Consulta: 6 novembre 2022].
# Berdin

Berdin (en rus: Бердин) és un poble (un khútor) de l'óblast de Kursk, a Rússia, segons el cens del 2010 tenia 140 habitants.

## Referències

* ↑ «Климат Курской области». trasa.ru. [Consulta: 30 maig 2021].
* ↑ «о.п. 25 км». railwayz.info. [Consulta: 30 maig 2021].
* ↑ «Постановление Администрации Курской области от 28.07.2006 N 76 (ред. от 16.09.2020) "Об утверждении Перечня автомобильных дорог общего пользования регионального и межмуниципального значения Курской области" (дата сохранения: 23.01.2021)». openstreetmap.org. [Consulta: 30 maig 2021].
# Ángel Carmona (periodista)

Ángel Carmona (Jerez de la Frontera, 12 d'octubre de 1979) és un periodista espanyol. Va estudiar Universitat CEU San Pablo. Des del setembre de 2009 presenta el programa matinal Hoy empieza todo a Radio 3, tasca per la qual va rebre un premi Ondas 2015 al millor presentador de ràdio musical. El 2007 va ser nomenat subdirector del programa Asuntos propios de Radio Nacional de España i va ser l'encarregat de presentar-lo durant les absències del seu director, Toni Garrido. Ha col·laborat en l'emissora Onda Cero Radio Alcalá i en les publicacions Efe Eme, Zona de Obras, Rolling Stone, On Madrid, Rockdelux i Batonga.

## Referències

* ↑ «Ángel Carmona». OnCEULab, 26-11-2015. [Consulta: 4 desembre 2016].
* ↑ Navarro, Fernando «“Admiro a quien hace volteretas en la vida”». El País [Madrid], 14-09-2012.
* ↑ «Ángel Carmona recoge el premio Ondas al mejor presentador de radio musical». RTVE, 25-11-2015. [Consulta: 4 desembre 2016].
* ↑ «El alcalaíno Ángel Carmona, Ondas 2015 por su programa en Radio 3». La Luna de Alcalá, 29-10-2015. [Consulta: 4 desembre 2016].
# Stanley Greene

Stanley Greene (Nova York, 1949 - París, 19 de maig de 2017) fou un fotoperiodista estatunidenc. Va treballar per a l'agència VU Press i va cobrir el conflicte de Txetxènia. Va publicar les seves fotografies a Newsweek i Le Monde, entre altres mitjans. Va publicar diversos llibres entre els quals destaquen Somnambule (1993), Open Wound: Chechnya 1994-2003 (Trolley Books, 2004) amb Andre Glucksmann i Christian Caujolle; Katrina: An Unnatural Disaster (2006), Chalk Lines: The Caucasus (2007) i Black Passport (Mets & Schilt, 2009) amb Teun van der Heijden.

## Referències

* ↑ «Stanley Greene». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Henche

Henche és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 30 | 77 | 106 | 116 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Zímnitsi

Zímnitsi (en rus: Зимницы) és un poble de l'óblast de Vladímir, a Rússia, segons el cens del 2010 tenia 3 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Chaetodipus fallax

Chaetodipus fallax és una espècie de mamífer rosegador de la família dels heteròmids. Viu a Mèxic (Baixa Califòrnia) i els Estats Units (Califòrnia). S'alimenta principalment de llavors seques, però també consumeix insectes i fulles. Els seus hàbitats naturals van des dels pendents desèrtics fins als matollars costaners d'artemísia, passant pels biomes d'agave i les zones rocoses. Es creu que no hi ha cap amenaça significativa per a la supervivència d'aquesta espècie, tot i que algunes poblacions estan amenaçades per l'expansió urbana o gossos ferals.

## Referències

* ↑ Linzey, A. V.; Timm, R.; Álvarez-Castañeda, S. T.; Castro-Arellano, I.; Lacher, T. Chaetodipus fallax. UICN 2008. Llista Vermella d'espècies amenaçades de la UICN, edició 2008, consultada el 12 agost 2015.
# Òscar Escuder i de la Torre

Òscar Escuder i de la Torre (Barcelona, 1968) és un metge català i cap de Servei de Cirurgia Maxil·lofacial de l'Hospital Universitari Parc Taulí. Actualment és president de la Plataforma per la Llengua i de la Fundació Vincle.

## Referències

* ↑ Graells Font, Roger. «Hi ha por a fer polítiques decidides i desacomplexades a favor del català». Vilaweb, 23-06-2020. [Consulta: 3 setembre 2023].
* ↑ Lillo i Usechi, Manuel. «No hi ha cap llengua de la mida i vitalitat del català en el context occidental amb tanta desprotecció legal i en què s’inverteixi tan poc». Diari La Veu, 26-11-2022. [Consulta: 3 setembre 2023].
* ↑ Portella, Nura. «És molt més important l'oficialitat del català a Europa que parlar-lo al Congrés». El Nacional, 27-08-2023. [Consulta: 3 setembre 2023].
* ↑ Manent, Jordi. «Entrevista a Òscar Escuder, president de la Fundació Vincle», 21-01-2022. [Consulta: 3 setembre 2023].
# 1524
## Esdeveniments

* Creació del Consejo de Indias per administrar les relacions entre Amèrica i Espanya
* La Inquisició rep permís per actuar contra la sodomia

## Naixements

* 29 de gener, Florència, Itàlia: Plautilla Nelli, pintora renaixentista.
* 30 de maig - Istanbul (Imperi Otomà): Selim II, soldà de l'Imperi Otomà des de 1566 fins al 1574. (m. 1574).
* Vendômois, França: Pierre de Ronsard poeta francès mort el 27 de desembre 1585

## Necrològiques

* 24 d'agost, Barcelona: Violant de Montcada i de Vilaragut, abadessa de Santa Maria de Pedralbes, càrrec del qual fou destituïda (ca. 1440).
* Barcelona: Lluís Desplà i d'Oms, 44è President de la Generalitat de Catalunya.

## Referències

* ↑ «NELLI, Pulissena Margherita» (en italià). Dizionario Biografico Treccani. [Consulta: 1r abril 2023].
* ↑ «Selim II | Ottoman sultan» (en anglès). [Consulta: 16 maig 2020].
* ↑ Julio Giménez, Teresa. Catalanes del IX al XIX. Vic: Eumo, octubre de 2010, p. 45,46. ISBN 9788497663830.
# 311

El 311 (CCCXI) fou un any comú començat en dilluns del calendari julià.

## Esdeveniments

* Cisma pel donatisme a l'església africana.
* Comença el període dels Setze Regnes a la Xina.

## Referències

* ↑ «Donatism» (en anglès). Britannica. [Consulta: 11 desembre 2023].
* ↑ 中华五千年/: 绘图本 (en xinès). 内蒙古人民出版社, 1998, p. 383. ISBN 978-7-204-04420-7.
# 882

El 882 (DCCCLXXXII) fou un any comú iniciat en dilluns pertanyent a l'edat mitjana

## Esdeveniments

* Fundació de Dortmund
* Batalla de Cellorigo, emmarcada en la reconquesta
* Oleg de Kíev fa de la ciutat homònima la capital de la Rus de Kíev
* Comença el pontificat de Marí I
* Carles III el Gras lidera una ofensiva contra els vikings

## Naixements

* Jayx ibn Khumàrawayh (data probable)
* Muhàmmad ibn Tughj al-Ikhxid

## Necrològiques

* Papa Joan VIII
* Hincmar de Reims
* Eudòxia Inguerina
* Lluís III de França

## Referències

* ↑ Jean-Charles-Léonard Simonde Sismondi, Histoire des Français, Dumont, 1836
# Abd-al-Jabbar ibn Àhmad

Abu-l-Hàssan Abd-al-Jabbar ibn Àhmad ibn Abd-al-Jabbar al-Hamadhaní al-Assadabadí (àrab: أبو الحسن عبد الجبار بن أحمد بن عبد الجبار بن أحمد بن الخليل بن عبد الله المعتزلي الأسدآبادي, Abū l-Ḥasan ʿAbd al-Jabbār b. Aḥmad b. ʿAbd al-Jabbār b. Aḥmad b. al-Ḫalīl b. ʿAbd Allāh al-Muʿtazilī al-Asadabādī), més conegut senzillament com a Abd-al-Jabbar ibn Àhmad (vers 935-1025) fou un teòleg mutazalita adepte de l'escola xafiïta en materia de dret. Va viure i treballar a Bagdad i des del 971 a Rayy on fou cadi de la província. Fou deposat pel soldà Fakhr al-Dawla.
La seva gran obra és Al-Muhit bi-l tahlif

## Bibliografia

* Encyclopaedia of Islam, Brill Publishers, Leiden, s.v. «ʿAbd al-Djabbār b. Aḥmad».
* W. Madelung, “'Abd-Al-Jabbar B. Ahmad,” Encyclopædia Iranica, I/2, pp. 116-117; una versió actualitzada es troba disponible en línia a http://www.iranicaonline.org/articles/abd-al-jabbar-b-ahmad
# Abd-al-Kabir (nom)

Abd-al-Kabir és un nom masculí teòfor àrab islàmic (àrab: عبد الكبير, ʿAbd al-Kabīr) que literalment significa ‘Servidor del Gran’, essent «el Gran» un dels epítets de Déu. Si bé Abd-al-Kabir és la transcripció normativa en català del nom en àrab clàssic, també se'l pot trobar transcrit Abdul Kabir, ‘Abdul Kabier... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «كبر». ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# A un déu desconegut (novel·la)

A un déu desconegut és una obra escrita per John Steinbeck l'any 1933. Fou la seua segona novel·la i es basa en el drama d'un altre estudiant en Stanford, Webster Street.

## Argument

Un home anomenat Joseph Wayne se'n va de Vermont per anar a viure en una vall californiana. Uns dies després d'arribar rep una carta del seu germà que diu que son pare ha mort; Joseph creu que l'esperit del seu pare ha entrat en un arbre i els seus tres germans se'n van a viure amb ell i compren les terres adjacents.
Un indi amic de Joseph anomenat Juanito li mostra una gran roca al bosc. Joseph es casa amb una mestra que viu al poble de Nostra Senyora. Un dels germans talla l'arbre perquè creu que Joseph està resant al diable. Després hi ha una llarga sequera i les vaques comencen a morir. Després de tenir un fill, Elizabeth puja a una roca, cau i mor. La família decideix anar a San Joaquín per salvar el bestiar, però Joseph no hi vol anar.
Joseph viu al costat de la roca fins que Juanito torna, i li diu que hauria de parlar amb el pare Angelo. Ell li parla de salvar el seu esperit, però Joseph només vol salvar la terra: torna a la roca i es mata; comença a ploure, i Joseph s'adona que ell «és» la pluja.

## Referències

* ↑ Davis, Jonathan; LLC.. To a God unknown, ℗2013. ISBN 9781470319762. OCLC 823869972.
# Acatocarpàcies

Achatocarpaceae és una família de plantes amb flors. Conté dos gèneres i 10 espècies. Està distribuïda a la part sud-oest dels Estats Units i a l'Amèrica del Sud tropical i subtropical.
Forma un clade junt amb la família Amaranthaceae i Caryophyllaceae.

## Gèneres

* Achatocarpus Triana
* Phaulothamnus A.Gray

## Referències

* ↑ «Achatocarpaceae Heimerl, nom. cons.». Germplasm Resources Information Network. United States Department of Agriculture, 17-01-2003. Arxivat de l'original el 2009-05-06. [Consulta: 4 febrer 2010].
* ↑ Angiosperm Phylogeny Group «An update of the Angiosperm Phylogeny Group classification for the orders and families of flowering plants: APG III» (PDF). Botanical Journal of the Linnean Society, 161, 2, 2009, pàg. 105–121. DOI: 10.1111/j.1095-8339.2009.00996.x [Consulta: 6 juliol 2013].
* ↑ Stevens, P. F. «Extant Seed Plants». Angiosperm Phylogeny Website, 01-06-2008. Arxivat de l'original el 6 febrer 2010. [Consulta: 4 febrer 2010].
* ↑ «Genera of Achatocarpaceae». Germplasm Resources Information Network. United States Department of Agriculture. Arxivat de l'original el 2004-11-18. [Consulta: 4 febrer 2010].

## Enllaços externs

* Achatocarpaceae Arxivat 2007-01-03 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.
* Flora of North America: Achatocarpaceae
* NCBI Taxonomy Browser
* links at CSDL Arxivat 2008-10-12 a Wayback Machine.
# 20è Festival Internacional de Cinema de Moscou

El 20è Festival Internacional de Cinema de Moscou es va celebrar entre el 19 i el 29 de juliol de 1997. El Sant Jordi d'Or fou atorgat a la pel·lícula estatunidenca Marvin's Room dirigida per Jerry Zaks.

## Jurat

* Oleg Ménxikov (Rússia – President)
* Georgi Djulgerov (Bulgària)
* Irakli Kvirikadze (Geòrgia)
* Fernando Méndez-Leite Serrano (Espanya)
* Michel Seydoux (França)
* Sergio Olhovich (Mèxic)
* Mrinal Sen (Índia)
* Beata Tyszkiewicz (Polònia)

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| Suvaroteiru | Shunji Iwai | Japó |
| Blue Mountain | Thomas Tanner | Suïssa, Alemanya |
| Sagojogan ministeri | Paul-Anders Simma | Finlàndia, Noruega, Suècia |
| Knockin' on Heaven's Door | Thomas Jahn | Alemanya, Països Baixos, Bèlgica |
| Comme des rois | François Velle | França |
| Marvin's Room | Jerry Zaks | Estats Units |
| Pułapka | Adek Drabiński | Polònia |
| Witman fiúk | János Szász | Hongria, França, Alemanya, Polònia |
| Marianna Ucrìa | Roberto Faenza | Itàlia, França, Portugal |
| Mat' i syn | Alexander Sokurov | Rússia, Alemanya |
| Le Plus Beau Métier du monde | Gérard Lauzier | França |
| Shanghai 1937 | Peter Patzak | Àustria, R.P. de la Xina |
| Fei hu | Gordon Chan | Hong Kong |
| Bring Me the Head of Mavis Davis | John Henderson | Regne Unit |
| Sardari Begum | Shyam Benegal | Índia |
| Chevrolet | Javier Maqua | Espanya |

## Premis

* Sant Jordi d'Or: Marvin's Room de Jerry Zaks
* Sant Jordi de Plata Especial: Mat' i syn de Alexander Sokurov
* Sant Jordi de Plata:
** Millor Director: János Szász per Witman fiúk
** Millor Actor: Til Schweiger per Knockin' on Heaven's Door
** Millor Actriu: Isabel Ordaz per Chevrolet
* Premi FIPRESCI: Witman fiúk de János Szász
* Premi d'Honor – Per la contribució al cinema:
** Robert De Niro, actor ( Estats Units)
** Andrei Mikhalkov-Konchalovsky, director (Rússia)
** Sophia Loren, actriu (Itàlia)
** Catherine Deneuve, actriu ( França)

## Referències

* ↑ «20th Moscow International Film Festival (1997)». MIFF. Arxivat de l'original el 22 març 2013. [Consulta: 22 març 2013].

## Enllaços externs

* Festival Internacional de Cinema de Moscou: 1997 a Internet Movie Database
# Aeronau subsònica

Una aeronau subsònica és una aeronau –com pot ser un avió, helicòpter, planador o dirigible– que vola a una velocitat inferior a la velocitat del so. Una aeronau supersònica pot volar a una velocitat subsònica però també és capaç de passar la barrera del so i desplaçar-se més ràpid que el so. En canvi una aeronau subsònica no és capaç de fer això, la seva velocitat sempre està per sota de la del so o, cosa que és el mateix, la seva velocitat és inferior a Mach 1. Actualment tots els avions comercials són subsònics, les excepcions han estat el soviètic Tupolev Tu-144 i el franc-britànic Concorde però, tots dos es troben fora de servei.

## Vegeu també

* Velocitat del so
* Barrera del so
* Aeronau supersònica

## Referències

* ↑ "APOD: 19 August 2007 – A Sonic Boom." NASA. Retrieved: August 30, 2010.
* ↑ "F-14 Condensation cloud in action." web.archive.org. Retrieved: August 30, 2010.
# Albalá

Albalá és un municipi de la província de Càceres, a la comunitat autònoma d'Extremadura (Espanya). En les sèries històriques dels censos de l'INE apareix com Albalat entre 1860 i 1920, com Albalá des de 1930 i com Albalá del Caudillo des 1960. Des del 14 de desembre 2001, el seu nom oficial va tornar a ser el qual s'havia adoptat en 1930.

## Demografia

Evolució demogràfica d'Albalá :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 890 | 832 | 858 | 850 | 848 | 859 | 858 | 878 | 860 | 850 |

## Referències

* ↑ «Alteraciones de los municipios en los Censos de Población desde 1842» (en castellà). Instituto Nacional de Estadística. [Consulta: 21 abril 2019].
* ↑ «Decreto 183/2001 por el que se autoriza el cambio de denominación del Municipio de Albalá del Caudillo» (en castellà). Junta de Extremadura. [Consulta: 21 abril 2019].
# Adroa

En la mitologia lugbara Adroa és un déu que té dos aspectes: un de bo i un de malèfic. És el creador del paradís i de la Terra i s'apareix a aquells que han de morir. Adroa es representa com un home alt, blanc amb només mig cos -un ull, un braç, una cama i una orella.

## Referències

* ↑ «Creator God with a split personality» (en català: el déu creador amb una personalitat desdoblada)
# Agmantinita

L'agmantinita és un mineral de la classe dels sulfurs estructuralment relacionat amb la wurtzita. Va ser descobert l'any 2014.

## Característiques

L'agmantinita és un sulfur de fórmula química Ag₂MnSnS₄. Va ser aprovada com a espècie vàlida per l'Associació Mineralògica Internacional l'any 2014, sent publicada per primera vegada el 2019. Cristal·litza en el sistema ortoròmbic. La seva duresa a l'escala de Mohs es troba entre 2 i 2,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural de Viena (Àustria), amb el número de catàleg: 9736.

## Formació i jaciments

Va ser descoberta a la mina Uchucchacua, situada a la província d'Oyon (Departament de Lima, Perú). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Agmantinite» (en anglès). Mindat. [Consulta: 13 febrer 2023].
* ↑ Keutsch, Frank N.; Topa, Dan; Fredrickson, Rie Takagi; Makovicky, Emil; Paar, Werner H. «Agmantinite, Ag2MnSnS4, a new mineral with a wurtzite derivative structure from the Uchucchacua polymetallic deposit, Lima Department, Peru». Mineralogical Magazine, 83, 2, 01-04-2019, pàg. 233–238. DOI: https://doi.org/10.1180/mgm.2018.139 [Consulta: 13 febrer 2023].
# Aglyptodactylus

Aglyptodactylus és un gènere de granota de la família Mantellidae. Aquestes granotes són endèmiques de Madagascar.

## Taxonomia

El gènere compta amb 6 espècies:
* Aglyptodactylus australis
* Aglyptodactylus chorus
* Aglyptodactylus inguinalis Gunter, 1877
* Aglyptodactylus laticeps Glaw, Vences & Böhme, 1998.
* Aglyptodactylus madagascariensis (Duméril, 1853).
* Aglyptodactylus securifer Glaw, Vences & Böhme, 1998.

## Referències

* ↑ Glaw, F.; Vences, M.; Böhme, W. «Systematic revision of the genus Aglyptodactylus Boulenger, 1919 (Amphibia: Ranidae), and analysis of its phylogenetic relationships to other Madagascan ranid genera (Tomopterna, Boophis, Mantidactylus, and Mantella)» (en anglès). Journal of Zoological Systematics and Evolutionary Research, 36, 1-2, 27-04-2009, pàg. 17–37. DOI: 10.1111/j.1439-0469.1998.tb00775.x.
* ↑ «AmphibiaWeb Search: Aglyptodactylus» (en anglès). [Consulta: 13 setembre 2024].
* ↑ «Aglyptodactylus australis (GBIF | Global Biodiversity Information Facility )» (en anglès). [Consulta: 13 setembre 2024].
* ↑ «Género Aglyptodactylus» (en espanyol de Mèxic). [Consulta: 13 setembre 2024].
# Alfonso Novo i Belenguer

Alfonso Novo Belenguer (València, 21 d'abril de 1959) és un polític valencià membre d'Unió Valenciana (UV) i posteriorment del Partit Popular de la Comunitat Valenciana (PP).
Fou eurodiputat des de 1996 a 1998 dins de la Coalició Nacionalista com a representant d'UV i després regidor de l'Ajuntament de València de 1999 a 2019 pel PP. Novo s'incorpora al PP a les eleccions municipals de 1999 per unir-se a l'equip de l'alcaldessa Rita Barberà i Nolla. Va renovar l'acta de regidor a les successives eleccions i desenvolupant diverses tasques als governs municipals. Ha estat Regidor Delegat de Disciplina Urbanística i Activitats, Bombers i Protecció Civil de l'Ajuntament de València (1999-2003), Regidor Delegat de Circulació, Transports i Infraestructures del Transport, President de l'Empresa Municipal de Transports EMT (2003-2007), Tinent d'Alcalde i Delegat de Circulació, Transports i Infraestructures del Transport, Patrimoni i Gestió Patrimonial (2007-2012), Tinent d'Alcalde, Regidor d'Urbanisme, Habitatge i ordenació Urbana (2012-2015) i Primer Tinent d'Alcalde fins a juny de 2015.
Després de la derrota a les eleccions municipals de 2015 va passar a formar part de l'oposició dins del grup municipal popular. El gener de 2016 Novo va ser suspés de militància de forma provisional per la seua imputació juntament amb altres càrrecs dels governs de Barberà en el cas IMELSA. Tot i les pressions de la direcció regional del partit amb Isabel Bonig al capdavant per tal que abandonara l'escó, Novo es va mantindre com a regidor fins a les eleccions de 2019. Al desembre del 2021 l'Audiència de València arxivava el cas en una interlocutòria polèmica.
Amb el retorn del PP al govern de la Generalitat Valenciana després de les eleccions a les Corts Valencianes de 2023 amb Carlos Mazón com a nou lider i president del Consell, Novo va ser nomenat director gerent de Ferrocarrils de la Generalitat Valenciana.

## Referències

* ↑ http://www.europarl.europa.eu/meps/es/2284/ALFONSO_NOVO+BELENGUER_home.html
* ↑ http://www.valencia.es/ayuntamiento/ayuntamiento.nsf/0/D5E0A965AB626579C1257F1F0039B469/$FILE/TPE%20ALFONSO%20NOVO%20BELENGUER.pdf?OpenElement&lang=2
* ↑ Aguar «El PP de Valencia bulle: planea una gestora a la espera de la declaración de NovoXimo» (en castellà). València Plaza, 08-01-2016.
* ↑ «Alfonso Novo, imputado por la investigación de Imelsa» (en castellà). Las Provincias, 21-01-2016.
* ↑ «Alfonso Novo: de tenir un peu a la presó a dirigir Ferrocarrils de la Generalitat» (en catalan), 09-07-2023. [Consulta: 7 setembre 2023].
* ↑ S.L, EDICIONES PLAZA. «Alfonso Novo será el nuevo director gerente de FGV» (en castellà). [Consulta: 6 setembre 2023].
# Albània al Festival de la Cançó de Turkvisió

Albània va fer el seu debut al II Festival de la Cançó de Turkvisió el 2014 a Kazan, Tatarstan.
Albània va participar en dues edicions celebrades fins avui, i encara no ha guanyant el concurs. A més només va participar en la final a l'edició de 2015, amb la participació de Xhoi Bejko (coneguda sota el nom artístic de Xhoi) i Visar Rexhepi amb la cançó "Hava ve Ates" (en català: Aire i foc) que van donar 154 punts al país.
En la primera edició en què van participar, es va enviar una cançó bilingüe (albanès i turc) mentre que en la següent edició només va ser en turc.

## Participació

| Any | Seu | Artista | Cançó | Lloc | Punts |
| 2016 | Istanbul | Eneda Tarifa | | | Festival cancel·lat |
| 2015 | Istanbul | Xhoana Bejko i Visar Rexhepi | "Adı hasret" | 8/21 | 154 |
| 2014 | Kazan | Xhoana Bejko | "Hava ve Ates" | 19/25 (Semifinal) | 154 |

## Festivals organitzats a Albània

Fins ara no s'ha celebrat cap esdeveniment al país.

## Referències

* ↑ «Albània: Eneda Tarifa, representant d'Albània 2016, representarà el concurs Turkvizyon que tindrà lloc a Istanbul aquest any». Eurovision Türkiye, 29-05-2018.
# Albán (Cundinamarca)

Albán és un municipi del departament de Cundinamarca (Colòmbia) situat a la Província del Gualivá. Té una superfície de 57 km² on es troben dos pisos tèrmics: fred i temperat. La seva altitud oscil·la entre els 1500msnm i els 3100msnm.
La zona urbana del municipi té una extensió de 3,7 km² i es troba a 2242 msnm i a 59 km de Bogotà. Està situada als 4° 53” de latitud nord i 74° 26” de longitud oest. Limita pel nord amb Villeta i Sasaima, per l'est amb Sasaima i Facatativá, pel sud amb Anolaima i per l'occident amb Guayabal de Síquima.
Segons l'Acord n.º 14 de l'any 2000 de l'Honorable Concejo Municipal de Albán (Cundinamarca), el territori del municipi està dividit en 14 senderes: Centro, Chavarro, Chimbe, El Entable, Garbanzal, Guayacundo Alto, Guayacundo Bajo, Java, Las Marías, Los Alpes, Namay Alto, Namay Bajo, Pantanillo i San Rafael

## Referències

* ↑ http://www.iprc.org.co, Equipo de Internet para la Rendición de Cuentas -. «Nuestro Municipio» (en castellà). [Consulta: 28 juliol 2017].